b'\n_START_ARTICLE_\nOskar Viljem Gaber\xc5\xa1\xc4\x8dik\n_START_SECTION_\n\xc5\xbdivljenje in delo\n_START_PARAGRAPH_\nGaber\xc5\xa1\xc4\x8dik, ki se je rodil v dru\xc5\xbeini tolminskega posestnika Andreja Gaber\xc5\xa1\xc4\x8dika, je bil od leta 1895 do smrti v begunstvu tolminski \xc5\xbeupan. Na reki Tolminki je zgradil manj\xc5\xa1o hidroelektrarno, ki je delovala \xc5\xa1e nekaj let po 1. svetovni vojni. Skupaj s svakom Andrejem Konjedi\xc4\x8dem sta ob elektrarni postavila tovarno upognjenega pohi\xc5\xa1tva, ki je bila med vojno poru\xc5\xa1ena in potem ne ve\xc4\x8d obnovljena. Gaber\xc5\xa1\xc4\x8dik je bil leta 1900 izvoljen v gori\xc5\xa1ki de\xc5\xbeelni zbor. V de\xc5\xbeelnem zboru je ostal do leta 1904. Januarja 1901 je bil izvoljen za poslanca avstrijskega dr\xc5\xbeavnega zbora, kjer je ostal do leta 1907. Leta 1901 je bil soustanovitelj Dru\xc5\xa1tva slovenskih veleposestnikov in nekaj \xc4\x8dasa tudi njegov predsednik.'